Diari Oficial de la Generalitat Valenciana


Sumari del DOGV 9129, del 16-07-2021 (2021/7685)

RESOLUCIÓ de 12 juliol de 2021, del president de la Junta Qualificadora de Coneixements de Valencià, per la qual es fan públics els resultats provisionals de les proves de nivell A2 i B1 de coneixements de valencià i dels certificats de capacitació tècnica: Llenguatge Administratiu, Mitjans de Comunicació i Correcció de Textos.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9129

Data del DOGV
:   16-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7685


Data del document
:   12-07-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * examen

RESOLUCIÓ de 12 juliol de 2021, del president de la Junta Qualificadora de Coneixements de Valencià, per la qual es fan públics els resultats provisionals de les proves de nivell A2 i B1 de coneixements de valencià i dels certificats de capacitació tècnica: Llenguatge Administratiu, Mitjans de Comunicació i Correcció de Textos. [2021/7685]  
Per Resolució de 25 de març de 2021, de la Direcció General de Política Lingüística i Gestió del Multilingüisme, van ser convocades les proves per a l'obtenció dels certificats oficials administratius de coneixements de valencià (DOGV 9050, 29.03.2021). En l'apartat vint-i-tres s'indica que la presidència de la Junta Qualificadora de Coneixements de Valencià farà públics els resultats provisionals obtinguts pels aspirants amb la qualificació d'apte o no apte. Una vegada avaluades les proves corresponents als certificats de nivell A2 i B1 de coneixements de valencià i dels certificats de capacitació tècnica: Llenguatge Administratiu, Mitjans de Comunicació i Correcció de Textos, resolc:  
  
  
Primer  
Fer públics els resultats provisionals, amb la qualificació provisional d'apte o no apte, de les proves de nivell A2 i B1 de coneixements de valencià i dels certificats de capacitació tècnica: Llenguatge Administratiu, Mitjans de Comunicació i Correcció de Textos, que es poden consultar individualment en la pàgina web www.jqcv.gva.es.  
  
  
Segon  
Inscriure en el registre de la Junta Qualificadora de Coneixements de Valencià els certificats dels aspirants que resulten aptes en la data d'aquesta resolució, que serà també la d'expedició dels corresponents certificats.  
  
Tercer  
De conformitat amb els apartats 24 i 25 de la convocatòria, l'aspirant podrà sol·licitar la revisió de la prova, només en el cas de tindre un resultat de no apte, en el termini de 10 dies, a comptar des de l'endemà de la publicació en el Diari Oficial de la Generalitat Valenciana de la resolució de publicitat dels resultats, amb el tràmit habilitat a l'efecte. Les sol·licituds presentades abans o després del termini establit es consideraran fora de termini per extemporànies.  
  
Quart  
De conformitat amb els apartats 26, 27 i 28 de la convocatòria, contra la decisió de les comissions examinadores, l'aspirant podrà presentar una reclamació per la qualificació obtinguda, només en el cas de tindre un resultat no apte, en el termini de 10 dies, a comptar des de l'endemà de la publicació de la resolució de publicitat dels resultats en el Diari Oficial de la Generalitat Valenciana, amb el tràmit habilitat a l'efecte. Les sol·licituds presentades abans o després del termini establit es consideraran fora de termini per extemporànies.  
  
València, 12 de juliol de 2021.- El president de la Junta Qualificadora de Coneixements de Valencià: Rubén Trenzano Juan.